**Jyrki Antero Heliskoski** (28. syyskuuta 1945 Helsinki – 28. joulukuuta 2020 Espoo) oli suomalainen jalkapallovalmentaja. Hän toimi pitkään Suomen Palloliiton valmennuspäällikkönä sekä valmensi useita Suomen poikien maajoukkueita.

Nuorempana Heliskoski toimi myös käsipallovalmentajana. Hän valmensi käsipallon parissa vuoteen 1978 asti.

Heliskoski kuoli pitkäaikaiseen sairauteen joulukuussa 2020.

Ura
---

Seurajoukkueista Heliskoski valmensi Helsingin Jalkapalloklubia vuosina 1985–1989 ja 2000–2001 voittaen kolme kertaa Suomen mestaruuden.

Heliskoski valmensi myös Suomen alle 21-vuotiaiden maajoukkuetta vuosina 1982–1987 sekä 1990–1997. Suomen Palloliitossa hän työskenteli vuodesta 1991 saakka. Vuodesta 1995 lähtien hän vastasi JVK-tutkinnon koulutusohjelmasta, ja myöhemmin UEFA Pro Licence -täydennyskoulutuksesta. Valmennuspäällikkönä hän työskenteli vuodesta 1997 lähtien. Alle 21-vuotiaiden maajoukkueen lisäksi Heliskoski valmensi myös muita juniorimaajoukkueita. Heliskoski oli muun muassa Suomen valmentajana alle 19-vuotiaiden EM-lopputurnauksessa Saksassa vuonna 2000. Suomi oli turnauksessa viides ja selvisi täten ensimmäisenä suomalaisjoukkueena alle 20-vuotiaiden MM-lopputurnaukseen. Päävalmentajana tuossa vuoden 2001 MM-turnauksessa Argentiinassa toimi tosin Kari Ukkonen. Heliskoski itsekin sai päävalmentajana valmentaa MM-tasolla, kun hän toimi Suomen niin sanotun Vintiöt-maajoukkueen peräsimessä 2003 17-vuotiaiden MM-kilpailuissa Suomessa. Vuotta aikaisemmin hän valmensi lisäksi alle 18-vuotiaiden EM-kotiturnauksessa Suomea. Menestys molemmissa turnauksissa oli kuitenkin vähäistä.

25. heinäkuuta vuonna 2005 Heliskoski valittiin Suomen jalkapallomaajoukkueen päävalmentajaksi Antti Muurisen tilalle syksyn 2005 MM-karsintaotteluihin. Hän oli toimeen väliaikainen ratkaisu ja siirtyi kakkosvalmentajaksi Roy Hodgsonin astuessa valmennusvastuuseen tammikuussa 2006. Vuoden 2008 EM-turnauksen karsintojen loputtua Heliskoski ilmoitti jättäytyvänsä A-maajoukkueen valmennustehtävistä ja keskittyvänsä tulevaisuudessa alle 19-vuotiaiden maajoukkueen valmentamiseen.

Lähteet
-------

1. ↑  Kuolleita.  *Helsingin Sanomat*, 31.1.2021, nro 29, s. C 16. Helsinki:  Sanoma Media Finland Oy. ISSN 0355-2047. Kuolinilmoituksen verkkoversio (maksumuurin takana). Viitattu 31.1.2021.
2. 1 2 3  Jyrki Heliskoski on poissa  29.12.2020. Suomen Palloliitto. Viitattu 29.12.2020.
3. ↑  Heliskoski kertoi U-17 poikien MM-kisaprojektin kuulumisia  28.11.2002. Suomen Palloliitto.  Arkistoitu 28.2.2005. Viitattu 25.11.2007.
4. ↑  Heliskoski valitsi jalkapallomiehistön MM-karsintaan *MTV3*.  3.8.2005. MTV Oy. Viitattu 25.11.2007.
5. 1 2 3 4  Jyrki Heliskoski miesten A-maajoukkueen päävalmentajaksi syksyn MM-karsintaotteluihin  25.7.2005. Suomen Palloliitto.  Arkistoitu 25.5.2011. Viitattu 25.11.2007.
6. ↑  Jubilant France go fourth UEFA. Viitattu 25.11.2007.
7. ↑  Forssell MM-matkalle muun kisajoukkueen perässä *MTV3*.  6.6.2001. MTV Oy. Viitattu 25.11.2007.
8. ↑  Heliskoski lopettaa A-maajoukkueessa *MTV3*.  25.11.2007. MTV Oy. Viitattu 25.11.2007.

  


|  |  |  |
| --- | --- | --- |
| Edeltäjä:**Keijo Voutilainen** | **Suomen vuoden jalkapallovalmentaja**1987 | Seuraaja:**Tommy Lindholm** |

|  |  |  |
| --- | --- | --- |
| Edeltäjä:**Miikka ToivolaAntti Muurinen** | **HJK:n päävalmentaja**1985–19892000–2001 | Seuraaja:**Martti KuuselaKeith Armstrong** |

SuomiSuomen jalkapallomaajoukkueen päävalmentajat
Öhman (1922) • Fabra (1936–37) • Obitz (1939) • Mårtensson (1945) • Tammisalo (1946) • Lehtonen (1947–55, 1959–61) • Weinreich (1955–58) • Laaksonen (1962–74) • Kosma (1974–75) • Rytkönen (1975–78) • Malm (1979–81) • Kuusela (1982–87) • Vakkila (1988–92) • Lindholm (1992–94) • Ikäläinen (1994–96) • Møller Nielsen (1996–99) • Muurinen (2000–05) • Heliskoski (2005–06) • Hodgson (2006–07) • Baxter (2008–10) • Huttunen (2010) • Kanerva (2011) • Paatelainen (2011–15) • Kanerva (2015) • Backe (2016) • Kanerva (2016–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Ritva
	+ 2
* Elonet

 |

 |